《方正学画竹赞心斋先生家藏》
清代·沈纕

方先生，性正直。靖国难，躬戮力。族不辞，死何惜？剖吾心，割吾舌。

身可烹，心难折。炳今古，耀史册。展画竹，泪痕湿。两三竿，五六尺。

挺贞姿，效贞节，疏乔枝，翻密叶，岁寒松，同春柏，起英风，凌霜雪。

顾此君，人悲切。

作者简介：江苏长洲人，字蕙孙，号散花女史，又号玉香仙子。沈起凤女，诸生林衍潮妻。工词，有《绣馀集》、《翡翠楼诗文集》、《浣沙词》。